Harald Stanghelle

Harald N. Stanghelle (født 1956) er en norsk pressemann, sakprosaforfatter og tidligere redaktør.

 Bakgrunn og virke 
Han vokste opp som sønn av en landhandler i en, etter eget utsagn, pietistisk indremisjonsfamilie i et politisk konformt miljø på Stanghelle i Vaksdal kommune i Vestland fylke. Politisk var hjemstedet dominert av Arbeiderpartiet, mens Stanghelle var medlem av Unge Høyre fra 1969 til 1975. Han er omtalt som en liberal kommentator. 

I 1975, da han var nitten år gammel, ble han redaktør og eier av lokalavisen Vaksdals-Nytt. Fra 1977 var han en periode fisker, vernepliktig soldat og presseoffiser ved Den norske FN-styrken i Libanon. Han var journalist i Dag og Tid i to år før han ble ansatt i Arbeiderbladet i 1982. I 1991 ble Stanghelle ansatt i Aftenposten, hvor han var nyhetsredaktør 1994–1995. Etter en periode som sjefredaktør i Dagbladet 1995–2000, var han tilbake i Aftenposten, først som politisk redaktør 2000–2014 og deretter - mellom 2014 og 2018 - som redaktør i en fri stilling hvor han også satt i Aftenpostens ledergruppe. 

Stanghelle gikk i 2018 av som redaktør i Aftenposten. Han var leder i Norsk Redaktørforening fra 2009 til 2018, og har også vært visepresident i redaktørorganisasjonene World Editors Forum og  Global Editors Network.70 års omtale i Aftenposten 13. jan. 2026

Fra 2019 har Stanghelle vært leder av programkomiteen for Arendalsuka. Per 2025 er Stanghelle leder for nominasjonskomiteen som deler ut Sønstebyprisen. Han også flere styreverv, blant annet i Olavsfest og Huset Aukrust.

Stanghelles biografibok Kongen forteller var i 2020 den nest mestselgende boka i Norge ifølge Bokhandlerforeningens bestselgerliste.

 Privatliv 
Harald Stanghelle er gift med Anne Lieungh, som er barnebarn av Einar Gerhardsen. 

Journalisten og forfatteren John Stanghelle (1957-2006) var hans bror.

 Priser 
 SKUP-prisen (1991)
 Den store journalistprisen (2001)
 Gullpennen (2006)

 Referanser 

 Eksterne lenker 



Kategori:Journalister i Aftenposten
Kategori:Redaktører for Dagbladet
Kategori:Journalister i Dagsavisen eller forløpere
Kategori:Journalister i Dag og Tid
Kategori:Journalister i norske lokalaviser
Kategori:Vinnere av SKUP-prisen
Kategori:UNIFIL-personell
Kategori:Personer fra Vaksdal kommune
Kategori:Gerhardsen-familien